
Dragi čitatelju/čitateljice, 

pred Vama je publikacija kojoj je cilj prikazati Vam rad Ekološkog 
društva Pan-Karlovac u protekloj, 2008. godini, ali i upoznati Vas 
s misijom, ciljevima i djelatnostima koje provodimo od osnutka 
Društva. 

Nadamo se da ćemo u tome i uspjeti! 
Hvala Vam na podršci. 

Osnovni podaci 

EKOLOŠKO DRUŠTVO PAN - KARLOVAC 
STRUGA 1 , 47000 KARLOVAC 



ŽIRO RAČUN 

Karlovačka banka d.d. 
2400008-1107214313 

MATIČNI BROJ 

1660675 

TELEFON/TELEFAX 

047 614 063 

MOBITEL 

095 9083578 




E-MAIL 

eko_pan@inet.hr, pan_eko@net.hr 



WEB 

www.eko-pan.hr 

ZELENI TELEFON 

062 123 456 

zeleni-telefon-karlovac@mail.inet.hr 



Ekološko društvo Pan - Karlovac (skraćeno Eko Pan) je nevladino, nestranačko i 
neprofitno udruženje čija je misija edukacija o ekologiji, zaštiti prirode i okoliša, 
promicanje načela održivog razvoja te organiziranje i sudjelovanje u zaštiti okoliša 
na području Karlovačke Županije. 

Ekološka sekcija Pan SKUC-a Braća Radić osnovana je 1998. godine, a 22. veljače 
2002. godine odlukom članova započinje s radom kao samostalna udruga pod 
nazivom Ekološko društvo Pan - Karlovac. 

Ciljevi 

Edukacija o ekologiji, prirodi i okolišu te promicanje načela održivog razvoja kroz 
različite vidove ekološkog aktivizma. 

Djelatnosti 

♦ Edukacija o ekologiji, zaštiti prirode i okoliša putem radionica, predavanja, semi- 
nara i tribina te pripravom i tiskanjem brošura i publikacija. 

♦ Promoviranje načela održivog razvoja realiziranjem različitih projekata i programa 
te poticanjem fizičkih i pravnih osoba na racionalniju primjenu neobnovljivih izvora 
energije također putem radionica, predavanja, javnih tribina, organizacijom izložbi, 
kazališnih predstava i performancea kao i tiskanje publikacija odnosno izdavanje 
nosača zvuka u skladu s pozitivnim pravnim propisima u Republici Hrvatskoj. 

♦ Organiziranje i aktivno sudjelovanje u zaštiti prirode i okoliša u Republici Hrvatskoj 

♦ Povezivanje, umrežavanje i suradnja s udrugama sličnog ili istog usmjerenja u 
Republici Hrvatskoj kao i u svijetu te suradnja sa tijelima područne i regionalne 
vlasti te državnim institucijama. 

Članstvo 

Članom Eko Pana može postati svaka poslovno sposobna fizička i pravna osoba 
u skladu sa Zakonom o Udrugama i Statutom Eko Pana, ako prihvaća zadatke i 
ciljeve Udruge. Osobe bez poslovne sposobnosti ili s ograničenom poslovnom 
sposobnošću mogu biti članovi Udruge, ali bez prava odlučivanja u tijelima Udru- 
ge, odnosno bez prava da budu izabrane u neko od tijela Udruge. 
Godišnja članarina iznosi 30,00 kuna 

Tijela Udruge 

♦ Skupština 

♦ Upravni odbor 

♦ Predsjednik 

♦ Tajnik 

Nakon dugogodišnjeg i kontinuiranog rada članova i članica Društva profilirali su 
se sljedeći programi: 



Ekološke radionice za osnovne škole 

Na radionicama se obrađuje 12 različitih tema 
vezanih za ekologiju i zaštitu okoliša. Djeca uče 
kroz istraživanje u prirodi, pokuse, određivanje 
približne kakvoće vode pomoću uzoraka uzetih 
na rijekama, kompostiranje, izradu predmeta i 
panoa itd. 

Tribine za srednje škole 

Teme tribina o zaštiti prirode i okoliša određuju 
sami srednjoškolci putem upitnika. U samo 
moderiranje tribina (pozivanje gostiju, detaljno 
istraživanje teme, vođenje tribine) uključeni su 
članovi i članice Eko Pana. U uvodnom, teorijskom 
dijelu učesnike radionice upoznaje se s osnovnim 
pojmovima teme koja se obrađuje, a nakon toga 




O Ekološkom društvu pan-Karlovac 




učenici kroz praktični rad, raspoređeni po grupama, osmišljavaju moguće načine 
rješavanja zadanog problema. 

Stručna praksa ekoloških tehničara Prirodoslovne škole Karlovac 

Kroz servis Zelenog telefona učenici Prirodoslovne škole Karlovac, smjera ekološki 
tehničar uključeni su u rješavanje ekoloških incidenata, upoznati sa ciljevima 
Servisa te radom civilnoga društva. Kroz ovakav rad upoznajemo učenike sa 
rješavanjem problema putem različitih metoda, uglavnom suradnjom sa lokalnim 
vlastima, uredima i servisima. 

BiblioPan 

Biblioteka sa knjižnom građom i fanzinima na temu ekologije, zaštite prirode i 
okoliša. 

Zeleni telefon 

Zaprimanje prijava građana o problemima u okolišu na području Karlovačke i Ličko- 
senjske županije i jačanje njihove svijesti o ulogama u zaštiti okoliša. U projekt smo 
se uključili 1999. i time postali punopravna partner udruga u Mreži Zelenih tele- 
fona. Kao i svaka od deset udruga partnera u ovoj Mreži svakodnevnim dežurstvima 
zaprimimo pozive građana o prijavama problema u okolišu te ih raznim metodama 
pokušavamo riješiti. Projekt je kroz Mrežu financijski podržan već godinama. Pri- 
likom osnivanja Mreže pomogao je AED, a zatim je financiran od REC-a, MZOPUG-a, 
Nacionalne zaklade za razvoj civilnog društva. Cilj mu je poticanje građana na ak- 
tivno sudjelovanje u zaštiti okoliša i pokazao se kao vrlo koristan i poticajan. 

Zeleni kutić 

Stalna kolumna u kojoj se na popularan, esejeistički način progovara o aktualnoj 
problematici u zaštiti okoliša i prirode. 

Suradnja kroz mreže: 

Udruge članice Mreže Zelenih telefona Hrvatske 

Suradnja sa deset članica kroz istovrsne aktivnosti i na zajedničkim programima 
vezanim uz servis ZT na nacionalnom nivou. 

Udruge članice Zelenog Foruma 

Suradnja na zajedničkim kampanjama usmjerenim na promjene u sadašnjem fun- 
kiconiranju zaštite prirode, okoliša i održivog razvoja na nacionalnom nivou. 

Udruge članice Zelene mreže Karlovačke županije 

Suradnja na zajedničkim kampanjama usmjerenim na promjene u sadašnjem fun- 
kiconiranju zaštite prirode, okoliša i održivog razvoja na regionalnom nivou. 

O MREŽI 



Još 1992. godine uspostavljenje prvi servis namijenjen građanima za informacije 
i probleme vezane za okoliš, prirodu i njihovu zaštitu. Uspostavljen je u okolišnoj 
udruzi Zelena akcija u Zagrebu i nazvan je Zelenim telefonom. 
Nakon osnutka prvog Zelenog telefona i druge udruge odlučile su pokrenuti isti 
takav servis, osnovana je Mreža koju danas čini jedanaest udruga: Zelena Akcija iz 
Zagreba, Eko Pan iz Karlovca, Ekološko društvo Žmergo iz Opatije, Zelena Istra iz 
Pule, Sunca iz Splita, ZEO Nobilis iz Čakovca, Franjo Koščec iz Varaždina, Zeleni Osijek 
iz Osijeka, Zelni San iz Vinkovaca, Eko Zadar iz Zadra i Krka - Knin iz Knina. 
Ugovorom sa HT-om Mreža je osigurala i jedinstveni telefonski broj za područje cijele 
Hrvatske: 062 123 456. Na taj način se po cijeni lokalnog poziva iz bilo kojeg dijela 
Hrvatske pozivi preusmjeravaju na najbližu udrugu. Međusobnim dogovorom svaka 
udruga pokriva županiju u kojoj ima sjedište, a neke od udruga i susjedne županije. 
U projekt smo se uključili 1999. i time postali punopravna partner udruga u Mreži Zelenih 
telefona. Ekološko društvo Pan - Karlovac pokriva Karlovačku i Ličko - senjsku županiju. 

O PROJEKTU 

Mreža i svi njene članice kontinuirano rade na zajedničkim idejama i provode partner- 
ske projekte na teritoriju Republike Hrvatske. Novost u radu Mreže je daje na osnovu 
interesa udruga koje se bave zaštitom prirode i okoliša s područja susjednih zemalja 
(Srbija i Bosna i Hercegovina), pokrenuta inicijativa kojom bi se prenosila znanja i 
iskustva stečena u radu na Zelenim telefonima Hrvatske zainteresiranim udrugama. 
Tako je osmišljen projekt pod nazivom „Širenje Mreže Zelenih telefona". To je part- 
nerski projekt Mreže Zelenih telefona Hrvatske koju zastupa udruga Eko Pan iz 
Karlovca i Ekološkog društva Bura iz Mostara (BiH) i Pokreta gorana Novog Sada i 
Vojvodine (Srbija). 

Projekt se provodio od lipnja 2007. do kraja kolovoza 2008. godine, a financirao gaje 
REC (Regional Environmental Center) kroz SECTOR program s 35.000 eura. 
Za vrijeme trajanja projekta udruge članice Mreže Zelenih telefona Hrvatske preno- 
sile su vlastita iskustva i znanja stečena radom na Zelenom telefonu udrugama za 
zaštitu okoliša i prirode u Bosni i Hercegovini i Srbiji. Projekt je uspješno okončan i 
ostvareni su sljedeći rezultati: 

♦ Osnovana dva Zelena telefona u Srbiji 

Uspostavljena je suradnja na projektu između Pokreta Gorana i Volonterskog cen- 
tra Vojvodine iz Novog Sada i Pokreta Gorana iz Pančeva, sklopljen je ugovor s tele- 
fonskim operaterom o jedinstvenom telefonskom broju za Zelene telefone u Srbiji 
- 0700 1 23456 i obje udruge partneri su priključene na broj te je osigurana oprema 
potrebna za rad novooosnovanih Zelenih telefona. 

♦ Osnovana dva Zelena telefona u Bosni i Hercegovini 

Uspostavljena je suradnja na projektu između Ekološkog društva Bura iz Mostara 
i udruge Močvara iz Čapljine, sklopljen je ugovor s telefonskim operaterom o je- 
dinstvenom telefonskom broju za Zelene telefone u BiH - 080 1 234 i obje udruge 

partneri su priključeni na broj te je osigurana 
oprema potrebna za rad novoosnovanih Zele- 
nih telefona. 

Na Zelene telefone u Srbiji zaprimljena 164 pozi- 
va u 8 mjeseci rada 

Pet je najčešćih problema u regiji u kategorija- 
ma: otpad, zelene površine, onečišćenje zraka, 
onečišćenje vode te životinje. Najveći problem 
je otpad s udjelom od 36,59%. U 42% slučajeva 
Zeleni telefon je imao ulogu pružatelja infor- 
macija, u 1 8% facilitatora i u 40% slučajeva ak- 
tivisti Zelenog telefona su samostalno rješavali 
prijave. Od ukupnog broja prijava 53% su pri- 
javile žene, a 47% muškarci. 



Na Zelene telefone u Hrvatskoj zaprimljena 3182 poziva u 12 mjeseci rada 
779 prijava ili 24,48% odnosi se na otpad. Sljedeći problemi po zastupljenosti su 
kategorije zelene površine i gradnja. U 44,89% slučajeva Zeleni telefon je imao 
ulogu pružatelja informacija, u 23,33% facilitatora i u 31,78% slučajeva aktivisti 
Zelenog telefona su samostalno rješavali prijave. Od ukupnog broja prijava 48,44% 
su prijavile žene, a 51,56% muškarci. 

70 % poziva/prijava vezano je uz "održivost gradova" 

Više od 35% prijava odnosi se na kategoriju otpada na privatnim i javnim 
površinama gradova. Slijedi 25% prijava unutar kategorije zelenih površina (sječa 
drveća u parkovima, otpad na zelenim površinama te alergenih biljaka u gradovi- 
ma). Osim navedenih prijava postoje problemi u kategoriji životinja u udjelu od 
10% (držanje domaćih životinja u gradovima i dr.) i u kategoriji buke u udjelu od 
10% koji se uglavnom odnose na prometnu buku. 

Više od 60% zaprimljenih prijava je uspješno riješeno 

U Srbiji 65% prijava je riješeno ili će uskoro biti riješene. 35% prijava odnosi se na 
probleme koje nije moguće riješiti u kratkom roku. U Hrvatskoj je riješeno 60% 
prijava, a ostalih 40% je u postupku. 

Tiskan i promoviran Vodič za rad na Zelenom telefonu 

Prikupljeni su podaci o zakonskim regulativama i nadležnim službama u zaštiti 
okoliša, pripremljen je i tiskan Vodič u nakladi od 1000 primjeraka te je distribuiran 
građanima i nadležnim službama. 



Tiskan i promoviran Bilten Zelenih telefona Srbije i Hrvatske 

Prikupljeni su podaci i primjeri dobre i loše prakse rada na Zelenom telefonu u Srbiji 

i Hrvatskoj te objedinjeni podaci i tiskan Bilten u nakladi od 1 000 primjeraka. 

* Tiskani i promovirani Zeleni adresari za Hrvatsku, Srbiju 
iBiH 



Prikupljeni su kontakt podaci o svim institucijama i 
nadležnim službama u zaštiti okoliša. Tiskana su tri 
izdanja Zelenog adresara, pojedinačno za svaku od 
regija u nakladi od 800 primjeraka. Adresari su distri- 
buirani zainteresiranim građanima i javnim službama. 





Radionica za nove aktiviste Zelenih telefona u Srbiji 
i BIH održana je 10.-12. listopada 2007. u Zagrebu. 
Obrađene su sljedeće teme: Nastanak i razvoj Zele- 



♦ Održana prva radionica za nove aktiviste na Zelenom 
telefonu 



nih telefona, Potrebe u zaštiti okoliša, Ciljevi i svrha Zelenih telefona, Nužni "alati" 
za početak rada, Pravila i principi rada na Zelenom telefonu, Pravni okvir u zaštiti 
okoliša, Struktura institucija u zaštiti okoliša i njihova nadležnost, Primjeri poziva i 
slučajeva po kategorijama te Vježba (rješavanje slučajeva). Radionici je prisustvova- 
lo 6 osoba. 



Treninzi su održani u Novom Sadu i Mostaru, a njima je obuhvaćeno 1 1 članova 
i članica Zelenih telefona u Srbiji i Bosni i Hercegovini. Članovi Zelenih telefona 
Hrvatske na stvarnim su prijavama kroz rad u uredu i na terenu savjetovali i 
pomagali, prenoseći vlastita znanja i iskustva stečena kroz dugogodišnji rad. 

♦ Održana druga radionica za nove aktiviste na Zelenom telefonu 

Radionice za nove aktiviste Zelenih telefona u Srbiji i BiH održane su 28. - 30. ožujka 
u Novom Sadu i 1 1 . - 1 3. travnja u Mostaru. Obrađene su teme: Suradnja s Inspek- 
cijskim službama, lokalnom samoupravom i komunalnim redarstvima, S medijima, 
S građanima te S poslovnim sektorom. Na radionicama je prisustvovalo 1 1 osoba. 

♦ Održana dva studijska putovanja 

Članica Pokreta Gorana i Volonterskog centra Vojvodine iz Novog Sada bila je gošća 
udruge Franjo Koščec iz Varaždina i članica Pokreta Gorana iz Pančeva bila je gošća 
udruge Zeleni Osijek iz Osijeka. Cilj putovanja je novim aktivistima pružiti uvid u opseg 
posla te specifičnosti prijava i načina njihova rješavanja kroz rad na terenu i uredu. 

♦ Provedene dvije "male kampanje" u Srbiji 

Na osnovu najčešće prijavljenih problema u okolišu osmišljene su i provedene ak- 
cije. U Novom Sadu provedena je akcija skidanja predizbornih plakata s drveća 
i dijeljenje letaka na temu održivog gospodarenja energijom, dok je u Pančevu 
provedena edukacija u osnovnim školama na temu održivog gospodarenja ener- 
gijom i dijeljenje sadnica. 



♦ Održani treninzi za nove aktiviste na Zelenom telefonu 

Zeleni telefon za Karlovačku i Ličko-senjsku županiju 




^062 123^56 i 



ZELENOM TELEFONU 

U program smo se uključili 1999. i time postali punoprav- 
na partner udruga u Mreži Zelenih telefona. Zeleni tele- 
fon Ekološkog društva Pan - Karlovac pokriva Karlovačku 

1 Ličko - senjsku županiju. 

Zeleni telefon je servis kojem je cilj poticanje građana na 
aktivnije sudjelovanje u zaštiti okoliša, te nadležnih insti- 
tucija na učinkovitije rješavanje problema u okolišu. Sva- 
ki građanin Hrvatske može prijaviti problem u okolišu, 
zatražiti pomoć ili informaciju na jedinstveni telefonski 

broj 062 123 456 (cijena lokalnog poziva). Aktivisti Zelenog telefona direktno se 
uključuju u rješavanje problema kontaktirajući nadležne institucije, prateći postu- 
panje inspekcija i zagovarajući pravo građana na sudjelovanje u odlučivanju. 
Radi lakšeg pregleda broja zaprimljenih poziva po mjesecima te vrste problema 
na koji se pozivi odnose, i obrade i usporedbe podataka uvedena je jedinstve- 
na kategorizacija poziva na servis Zelenog telefona Hrvatske prema sljedećim 
područjima: BUKA, GRADNJA, OTPAD, PROMET, OSTALO, RUDARENJE, ŠUME, 
VODE, ZELENILO, ZRAK, TLO, ZRAČENJA I ŽIVOTINJE. 

Tablica 1 : Kategorizacija zaprimljenih poziva po mjesecima te vrstama problema na koji se 

pozivi odnose 



ANALIZA ZAPRIMLJENIH PRIJAVA U 2008. GODINI 

Na Zeleni telefon Ekološkog društva Pan - Karlovac u 2008. godini ukupno smo 
zaprimili 64 poziva. Od toga 61 je zaprimljen iz Karlovačke, a 3 poziva zaprimljena 
su iz Ličko - senjske županije (vidi tablicu 1 ). 

Najveći broj poziva od ukupnog broja odnosi se na kategorije otpad, zelenilo i 
vode. Navedene kategorije čine 2/3 zaprimljenih poziva na Zeleni telefon. Od os- 
talih kategorija ističu se razno i zrak, te njihov udio iznosi 'A ukupno zaprimljenih 
poziva (vidi graf 1). 

Građani se uglavnom žale na divlja odlagališta otpada koja se pojavljuju ili na ja- 
vnim, zapuštenim površinama ili često u šumskim područjima. 
U kategoriji vode najzastupljeniji problem je izlijevanje fekalnih voda iz septičkih 
jama, što je posljedica neizgrađene komunalne infrastrukture. 
Unutar kategorije zelenilo građani su uglavnom prijavljivali probleme vezane za 
širenje ambrozije, osobito tijekom ljetnih mjeseci. Problemi s ambrozijom se kon- 
tinuirano pojavljuju svake godine. Gotovo sve prijave uspješno su riješene u su- 
radnji s komunalnim redarstvom grada Karlovca i gradskim poduzećem Zelenilo 
d.o.o. 

Pozivi u kategoriji zrak najvećim dijelom se odnose na ispuštanje određenih tvari 
i čestica te širenje neugodnih mirisa iz raznih proizvodnih pogona. Prijavljivani su 
i slučajevi u kojima su neodgovorni pojedinci spaljivali razni otpad na zakonom 
zabranjeni način. 

Udio ostalih kategorija zajedno, čini nešto manje od 5% zaprimljenih poziva. 
U kategoriji zračenje zaprimljen je jedan poziv u 2008. godini, a odnosi se na 
odašiljače mobilnih operatera koji su postavljeni blizu kuća za stanovanje te na taj 
način izazivaju opravdanu zabrinutost građana za njihovo zdravlje. 

■ Zrak 

■ Tlo 

■ Životinje 

Obzirom na ulogu Zelenog telefona prilikom rješavanja prijavljenih problema, od 
64 zaprimljena poziva najveći dio rješavali su članovi Eko Pana samostalno, bez 
direktne suradnje s pozivateljima (44 poziva). Prilikom rješavanja ostalih problema 
Zeleni telefon je imao ulogu savjetovanja i pružanja informacija (14 poziva), te 
posredovanja u rješavanju zaprimljenih slučajeva (6 poziva). (Vidi graf 2) 
Od ukupnog broja zaprimljenih poziva na Zeleni telefon njih oko 2/3 je riješena 
dok je oko 1/3 u postupku rješavanja. Četiri poziva u postupku su rješavanja duži 
niz godina. 

Gledajući prema zastupljenosti spola koji poziva Zeleni telefon, zastupljenost žena 
(70%) je i više nego dvostruka u odnosu na muškarce (30%) što se može pripisati 

većoj senzibiliziranosti žena 
ZTsavjetodaflc ^ su u pitanju problemi koji 

se tiču prirode i okoliša. 
Važno je istaknuti da je 
ZT fac 1 1 itator nažalost još uvijek nešto više 
9o/ od 2/3 zaprimljenih poziva 

anonimno. 

Udio poziva iz urbanih 
područja približan je udjelu 
poziva s ruralnih područja (vidi 
graf 3). 




ZT samostalno 
rješavanje slučaja 

69% 



Graf2 

■ urbana područja 

■ ruralna područja 

■ anonimne prijave 

□ prijave s osobnimpodacima 

□ žene 

■ muškarci 

PRIMJER RJEŠAVANJA ZAPRIMLJENOG POZIVA 

Na Zeleni telefon Ekološkog društva Pan-Karlovac 18.1 1.2008. godine zaprimljen 
je poziv iz mjesta Veljun (okolica Slunja) kojim je prijavljena devastacija korita ri- 
jeke Korane. 

Tijekom ljetnih mjeseci na dijelu rijeke Korane obavljno je vađenje šljunka upora- 
bom bagera i kamiona i navoženje istog uz obalu rijeke. 
Obavljanjem tih radnji prema iskazu dobivenom o strane mještana koji je prijavio 
slučaj, došlo je do promjene prirodnog izgleda obale rijeke, uništavanja sedrenih 
barijera, staništa za životinje i dr. Cijeli slučaj je navodno prijavljen vodopravnoj 
inspekciji i policiji. 

Zatražili smo od prijavitelja slučaja što preciznije informacije o samoj lokaciji i do- 
govorili da nam pošalje slike. 

Uputili smo dopis Policijskoj upravi u Karlovcu s upitom da li je PP Slunj zaprimila 
ikakvu prijavu vezano za navedeni slučaj, te ukoliko je, da nas obavijesti o eventu- 
alno poduzetim radnjama od strane policije. U odgovoru policija nas je obavijestila 
da nije zaprimila prijavu vezanu uz slučaj, ali da je izvidnim radnjama utvrđeno da 
su poduzete radnje obavljane u sklopu redovitog plana gospodarsko-tehničkog 
održavanja rijeke Korane. 

Održavanje korita rijeke od strane Hrvatskih Voda povjereno je Vodoprivredi Kar- 
lovac d.o.o. Nakon što smo dobili slike i uvjerili se u situaciju odlučili smo slučaj 
prijaviti glavnom Vodopravnom inspektoru u RH. 

Stručna praksa na Zelenom telefonu 



O STRUČNOJ PRAKSI NA ZELENOM TELEFONU 

Četvrtu godinu zaredom Eko Pan provodi program "Stručna praksa na Zelenom 
telefonu" u suradnji s učenicima trećeg razreda Prirodoslovne škole Karlovac, 
smjera ekološki tehničar. 

Prvim dvjema generacijama učenika praksu su organizirali i vodili članovi Eko 
Pana na volonterskoj osnovi. Za provođenje stručne prakse treće i četvrte gene- 
racije ostvarili smo poporu Nacionalne zaklade za razvoj civilnoga društva. 
Cilj projekta Zelenog telefona je povećanje sudjelovanja građana u rješavanju 
problema vezanih uz zaštitu okoliša te demokratizaciji i jačanju civilnog društva. 
Kroz Stručnu praksu na Zelenom telefonu osnovni cilj nam je upoznavanje koris- 
nika s funkcioniranjem sustava zaštite okoliša u Gradu i Županiji te angažiranje 
srednjoškolaca u rad civilnog društva. 

Ciljeve postižemo kroz set predavanja i praktični rad, te stvaranje i održavanje"Eko 
patrole" (oformljena grupa učenika koja će organizirano surađivati s karlovačkim 
komunalnim redarima, voditeljom projekta i nadležnim inspekcijskim službama i 
jednom do dva puta mjesečno ciljano obilaziti pojedine dijelove grada i detekti- 
rati probleme na koje ondje naiđu). 

Novost u planu rada jest da će učenici generacije 2008./2009. nakon što odrade sve 
elemente planirane ovim projektom i detaljno se upoznaju s radom na Zelenom 
telefonu imati za zadatak prema uočenim, najčešćim prijavama na Zeleni telefon 
osmisliti "Malu akciju" s ciljem rješavanja konkretnog problema ili pak poticanja 
sudjelovanja građana u rješavanje istih (poput mini kampanja, javnih anketa i si.) 
Mjesto provedbe programa je Karlovac. 

U 2008.godini program Stručne prakse na Zelenom telefonu pohađale su dvije 
generacije ekoloških tehničara, 3. B razred 2007./2008. (drugo polugodište) i 3.B. 
2008./2009. (prvo polugodište). Zbog malog broja stranica prikazati ćemo ak- 
tivnosti provedene u 2008. godini. 



NARATIVNI IZVJEŠTAJ O STRUČNOJ PRAKSI UČENIKA 3B RAZREDA 

(šk. god. 2007./2008. ) u razdoblju 1.1.- 30.6.2008. 

U školskoj godini 2007./2008. stručna praksa započela je 19. listopada 2007., a 
završila je 1 0. lipnja 2008. godine. 

Praksu je pohađalo osamnaest učenika: Rakocija Ivan, Bobinac Bruno, Fišter Marko, 
Kosmač Nikolina, Križanić Sanja, Ljubanović Martina, Mavrović Kristina, Milčinović 
Natalija, Pranjić Marinka, Brtan Iva, Požgaj Antonija, Sila Matea, Starešina Maja, 
Štefanac Dino, Štefanac, Ivana, Vusak Barbara, HalićTatjana i Cabor Mario. 

Provedene aktivnosti 

Rješavanje zaprimljenih slučajeva na Zelenom telefonu 
Učenici su podijeljeni u 4 radne grupe. Prije rješavanja stvarnih slučajeva vježbali su 
rješavanje na 'fingiranim' slučajevima. Nakon toga dodijeljeni su im slučajevi, prijave 
na Zeleni telefon. Pod vodstvom su Denisa Frančiškovića prema principima, pravili- 
ma i koracima rada na Zelenom telefonu rješavali 5 slučajeva: Blatnica - otpad, Blat- 
nica - gradnja, Miljuši - otpad, Karlovac - životinje i Karlovac - recikliranje papira. 

• Održan I okrugli stol s nadležnim službama 

Eko Pan organizirao je predavanje na kojem se predstavljena služba Komunalnog 
redarstava grada Karlovca. Predavanju je prisustvovala gospođa Irena Terzić kao 
predstavnik službe Komunalnog redarstava grada Karlovca koja je predstavila 
funkcioniranje svoje službe (nadležnost, ovlaštenja i dr. ) u praksi. 

♦ 9 provedenih Eko patrola 

U istom periodu okupljene su četiri grupe učenika u Eko patrole. To su grupe Jago- 
dice Bobice, TraktorTom, Zelena travica i Magnet. Učenici su u grupama na bicikli- 
ma obilazili gradske četvrti Karlovca: Baniju, Drežnik i Zvijezdu. To su fotografirali 
i zabilježili u svojim izvještajima, a iz pojedinih zapažanja pokrenuli su slučajeve i 
započeli njihovo rješavanje. 

Provedena provjera naučenoga i evaluacija Prakse 
Stručna praksa zaključena je provjerom stečenih znanja učenika i pregledom 
dnevnika prakse te je zaključeno da su dnevnici uredno vođeni, a usvojeno znanje 
zadovoljavajuće. 



NARATIVNI IZVJEŠTAJ O STRUČNOJ PRAKSI UČENIKA 3B RAZREDA 

(šk. god. 2008./2009.) u razdoblju 1.7.-31.1 2.2008. 

U školskoj godini 2008/2009 stručna praksa započela je 29. rujna 2008. godine. 
Praksu pohađa dvadeset i troje učenika: Iva Barić, Zvonimir Ciban, Novak Dejanović, 
Ivan Fabijanić, Rebeka Fric, Valentina Glivar, Melani Hrastovčak, Ana Hrestak, Mar- 
tina Krnežić, Petra Krnežić, Martina Matić, Sofija Malić, Valentina Palisak, Domagoj 
Pavlačić, Danijel Pavlović, Barbara Perušić, Roman Rašić, Miroslav Repac, Davor 
Ribarić, MajaTuček, Iva Turkalj i Matej Vidaković. 



Stručna praksa na Zelenom telefonu 



r > 

Provedene aktivnosti 

Provedena provjera predznanja 
Evaluacijom testova učenici su pokazali osrednje predzanje o zaštiti okoliša i 
prirode 



♦ Održana uvodna predavanja 

1. PREDAVANJE - Upoznavanje s pojmom civilnog društva i potrebe u zaštiti 
okoliša (pojam nevladine organizacije, organizacija nevladine udruge, pitanje 
načina djelovanja, motivacije ekoloških aktivista, potrebe u zaštiti okoliša) 

2. PREDAVANJE - Upoznavanje s principom rada Zelenog telefona (povijest Zele- 
nog telefona, osnovni podaci o Eko Panu, Zelenom forumu, pravila i principi) 

3. PREDAVANJE - Osam koraka u radu na Zelenom telefonu (upoznavanje s in- 
stitucijama nadležnim za okolišna pitanja, način ispunjavanja obrazaca, pregled 
arhive, načini svrstavanja tipova prijava pod zadane teme) 

4. PREDAVANJE - Zakonodavni okvir (osnovni pojmovi u zakonodavstvu, pregled 
najvažnijih zakona u zaštiti okoliša i prirode, vježba - prijava i zakon koji se na nju 
odnosi te nadležna služba) 

7 / provedenih Eko patrola 
Nakon teorijskog dijela učenici su podijeljeni u četiri manje grupe pod radnim 
imenima: Tuljani, Zeleni prgavci, Beach boys i Gaza. Praktikanti su odlazili u eko 
patrole na biciklima kako bi obilazeći gradske četvrti naučili prepoznati probleme 
u okolišu i rješavali fingirane i stvarne slučajeve zaprimljene na Zeleni telefon i 
zabilježene tijekom Eko patrola. Obilazili sugradske četvrti Karlovca: Grabrik, 
Luščić, Novi Centar, Baniju, Drežnik i Zvijezdu. To su fotografirali i zabilježili u svo- 
jim izvještajima, a iz pojedinih zapažanja pokrenuli su slučajeve i započeli njihovo 
rješavanje. 

Radionice za osnovne i srednje škole 



O PROJEKTU KOPNENE VODE KARLOVAČKE ŽUPANIJE 
- pregled stanja i edukacija 

Ostvaren uz financijsku potporu Hrvatskih Voda. 

Ciljevi projekta: 

♦ Ispitati stupanj i glavne izvore onečišćenja 

♦ Edukacirati korisnike o ekologiji i bioraznolikosti riječnih ekosustava 

♦ Približiti mladim ljudima vrijednosti tog prirodnog bogatstva načine njegovog 
očuvanja 

♦ Uključiti mlade u aktivnosti civilnog sektora aktivnog u području zaštite okoliša 
i prirode 

Provedene aktivnosti u svrhu ostvarenja ciljeva planiranih provedbom 
ovoga projekta 

♦ Spotirane crne točke 

Markiranje izvora zagađenja na Korani i Kupi provodilo je desetak članova Eko 
Pana Spotiranje je rađeno s kopna, a na osnovu uočenog izrađen je kratki osvrt. 

♦ Provedene ankete 

Anketirani su učenici Prirodoslovne škole i izvršena je obrada rezultata. Odabrane su 
sljedeća tri tematska područja: Uzroci onečišćenja voda, Zaštita voda i Voda u prirodi. 

♦ Održane tribine za srednjoškolce 

"Biološko pročišćavanje voda"- Na radionici su sudjelovali maturanti četvrtog raz- 
reda Prirodoslovne škole pod vodstvom prof. Dijane Rački, a obradili smo teme: 
glavni uzroci onečišćenja voda, vrste otpadnih voda, metode pročišćavanja ot- 
padnih voda i biološko pročišćavanje otpadnih voda. 

"Uloga državnih službi u zaštiti voda"- kao gost sudjelovao gospodin Borislav Ve- 
drina voditelj vodno - gospodarske ispostave Karlovac u okviru Hrvatskih voda. 
Na radionici su obrađene sljedeće teme: značenje voda za život na Zemlji, po- 
vijesni pregled pravne zaštite voda, pravna zaštita voda u Republici Hrvatskoj (za- 
konodavni okvir), nadležnost nad vodama u RH - državna tijela i službe u okviru 
državnih tijela koje se bave zaštitom i nadzorom upravljanja i korištenje voda. 
"Poljoprivreda i zagađenje voda" - Na radionici je učenicima predstavljena kon- 
vencionalna poljoprivreda te njene prednosti i mane, i ekološka poljoprivreda u 
odnosu na konvencionalnu. 

"Ramsarska područja" - Na teorijskom dijelu radionice obrađeni su pojmovi 
Ramsarska konvencija, vrste močvarnih staništa, Ramsarska područja u Hrvatskoj. 
Drugi dio radionice bio je kreativnog tipa. Učenici su podijeljeni u grupe izrađivali 
plakate, svaka grupa za pojedino ramsarsko područje u Hrvatskoj. 

♦ Održane kreativne radionice 

Radionica Život u rijeci izvodi se na jednoj od četiri rijeke. Edukator vodi djecu 
na obalu rijeke sa sigurnim prilazom i plićom vodom. Na obali se ponavlja 
određivanje lijeve i desne strane obale, u kojem smjeru je izvor itd. Zatim djeca 



Prirodoslovna škola Karlovac - Okrugli stol 

Radionice za osnovne i srednje škole 




uz pomoć edukatora mjere parametre vode: brzinu (uz pomoć vremena i udalje- 
nosti), čistoću/bistrinu i temperaturu. Edukator spominje razne izvore onečišćenja 
vode i kako se te posljedice odražavaju na život rijeke i život samog čovjeka. Na ra- 
dionici Biotički indeks učenici ulove životinje iz rijeke uz pomoć kečera i stave ih u 
kadice. Kad se vrate u školu djeca proučavaju životinje uz pomoć lupe i priručnika, 
te određuju približnu kakvoću vode prema vrstama životinja koje su pronašli i 
broju vrsta. Opisane radionice provedene su s četvrtim razredom OŠ Dubovac, 
Eko grupom OŠTuranj miješanog nižeg osnovnoškolskog uzrasta i predškolskim 
i osnovnoškolskim uzrastom djece Doma za nezbrinutu djecu Vladimir Nazor Kar- 
lovac. 

♦ Pripremljena i objavljena publikacija sa 'crnim točkama' i rezultatima projekta 

Cilj nam je bio kroz formu eseja, neposredno i jednostavnim Z^L^Ni 
jezikom, približiti građanima Karlovca zaštitu okoliša i prirode |£|l"f Sfl 



te ih potaknuti, obrađivanjem različitih tema, na razmišljanje i 
zaključivanje. 

Prve godine 'Zeleni kutić' je objavljivan na mjesečnoj bazi u Karlovačkom listu, a 
nakon toga u Karlovačkom tjedniku. Uspostavom web stranica Udruge eseje ob- 
javljujemo u rubrici Zeleni kutić. 

Autorica'Zelenihkutića'je Ivana Francisković,diplomirani dramaturg i dugogodišnji 
član Eko Pana. Voditeljica je projekta Volonterski kamp te suradnica i aktivni sudi- 
onik svih projekata i programa Udruge. 

Na sljedećim stranicama donosimo Vam dvije Ivanine priče. 

VODIČ ZA KUPOVINU DOMAĆEG PROIZVODA U SAMO 16 KORAKA 



10. 
11. 

12. 

13. 

14. 

15. 

16. 



Naoružajte se informacijama o štetnosti uvoznog i blagodatima domaćeg 

proizvoda. 

Usporedite cijene. 

Nađite si posao u «fušu», jer s redovnom plaćom imate samo za jeftino iz 
uvoza. 

Krenite u kroativnu kupovinu po obližnjim supermarketima. 

Kad kupujete, nosite povećalo sa sobom, jer samo tako ćete primjetiti artikle 

s hrvatskim potpisom. 

Ponosni se vratite kući s punim vrećicama i praznog džepa. 

Idućeg jutra, dok zadovoljni mljackate «made in croatia« doručak, pročitate 

deklaraciju s kobasice i shvatite da se ista prozvodi u Hrvatskoj, ali za vlasnika 

iz Njemačke i s porijeklom mesa iz obližnje Gruzije. 

Osjećate se kao budala. 

Nekoliko mjeseci kasnije, povedete svoju obitelj na božični izlet vlakom u 
metropolu. Na Glavnom kolodvoru naiđete na šator u kojem se prodaju pravi 
domaći proizvodi. Sve je lijepo, mirisno i ukusno i sve to prvi put vidite. 
Vratio vam se ponos. 

Razbijate kašicu, odlazite u posjet k dugo zanemarivanoj teti Štefi te okupi- 
rate njezin komadić zemlje. 

Na prisvojenom se gruntu bacate u vlastitu proizvodnju, kako ne biste trebali 

čekati do idućeg Božića i kupovine u hrvatskom šatoru. 

Nekoliko godina kasnije vi ste siromašni poljoprivrednik Europske unije, koji 

preživljava baveći se ilegalnom prodajom domaćih jaja, sira i vrhnja. 

U dalekoj budućnosti, vaši su potomci predvodnici novog plemena, koje je 

opstalo zahvaljujući zdravoj domaćoj prehrani. 

Budite se u svom novom krevetu poljskog porijekla koji ste povoljno kupili na 

kredit i shvaćate daje to bio još samo jedan hrvatski san. 

S ljubavlju pogledate svoju djecu i kažete im: «Danas ćete upoznati staru tetu 

Štefu!» 

OD SEBE ZA SEBE 

Što ste sve strpali na svoj popis novogodišnjih odluka? 

Ja ništa, jer nisam baš prijateljica s takvim popisima, a i nekako se bojim zavjeto- 
vati komadu papira da ću u idućih dvanaest mjeseci biti odana vlastitim dobrim 



Zeleni kutić 



namjerama. Uz to je i šteta potrošiti papir na takvu znanstvenu fantastiku. 
Ipak, s vremena na vrijeme donesem nekakve životne odluke, otprilike one koje 
se mogu izvesti u roku dužem od jedne male godine. I koje stanu u moju pamet i 
uštede papir, jer ekološko ponašanje je jedna od tih mojih odluka. 
Odlučujete li se na promjene jednom godišnje, ili svako malo, nadam se da ćete 
i vi ubaciti brigu o okolišu na tu listu. No, što zapravo znači "brinuti o okolišu"? 
Možda svaku večer leći u krevet s mislima o jadu našeg planeta, u nadi da će nam 
se u snovima ukazati rješenje koje će nas spasiti od plutanja na ostacima leda? 
Možda se skinuti do kraja i fotkati s domorocima usred Amazone, kako bi pod- 
sjetili svijet da su ta pluća planeta i naša pluća? Možda jednostavno odvajati kućni 
otpad i posvuda instalirati štedne žarulje? Svaka je opcija dobra. 
No pravo je pitanje koje trebamo postaviti jesu li te opcije DOVOLJNO DOBRE? 
Kao dugogodišnja uzorna članica jedne zelene udruge do nedavno sam mislila 
kako je svaka mala, povremena, ekološka akcija dovoljna za spas Zemlje. A onda 
sam pročitala zbilja "Neugodnu istinu" Ala Gorea i shvatila kako ona stara "MISLI 
GLOBALNO, DJELUJ LOKALNO", već neko vrijeme nema smisla. Uzrečica je sama 
po sebi vrlo smislena, ali nekako nam odašilje pogrešnu poruku: da će i minimalni 
trud uroditi velikim plodom. Ma taman posla. Gospodin Gore vrlo jasno navodi 
argumente kako ćemo vrlo skoro morati početi tražiti drugu planetu koju ćemo 
uništiti, ili ćemo napokon pokušati spasiti ovu. 

A za ovo drugo je ostalo još vrlo malo vremena, upravo toliko da tu odluku done- 
semo sada i sada je počnemo provoditi. Ne samo vi i ja nego svi. I to tako da 
DAJEMO SVE OD SEBE. I tu smo kod drugog para rukava. Zašto je tako normalno 
lako dati sve od sebe kako bi se riješili celulita, ili dočepali zadnje karte za no- 
gometnu tekmu? I zašto je tako neobično teško dati sve od sebe za ozdravljenje 
planeta? 

Zato što još uvijek mislimo kako su borci za prava okoliša nekakvi frikovi koji u 
životu nemaju važnijeg posla nego šetati s parolama za spas barske žabe. Zato što 
mislimo kako je sve to uzalud dok god jedan svjetski moćnik odbija sudjelovati 
u tome. Zato što zaboravljamo da takvim razmišljanjem nismo ništa bolji od tog 
moćnika kojeg bez zadrške uglavnom nazivamo glupanom. 
Zato što zaboravljamo da smo kao i sva druga bića na ovoj planeti dio cjeline koju 
je nemoguće podijeliti na samostalne dijelove. Zato što zaboravljamo da nam je 
ovaj planet jedini dom i da su problemi tog planeta jednako stvarni kao i naša 
svakodnevna borba s poskupljenima, prištićima, lošim raspoloženjima i koječime 
drugim. 

Jer, ako se ostvari i djelić crnih predviđanja o finalu globalnog zatopljenja itekako 
ćemo žaliti za danima brige oko nekoliko običnih prištića. 
Pa što onda učiniti, ako odlučimo dati sve od sebe? 
Kratko i jasno: učiniti sve moguće. 

Ako se samo malo upustite u istraživanje mogućnosti, otkriti ćete koliko ih ima i 
nije ih uopće tako teško provesti. Zapravo, puno je jednostavnije brinuti o okolišu 
nego riješiti se celulita. I vjerovali ili ne, to je znanstvena činjenica. 

INSTITUCIONALNA POTPORA 



Institucionalna potpora 



Strateški plan Ekološkog društva Pan - Karlovac za razdoblje 2007. - 201 2. usvojen 

je od članova i članica 1 0. lipnja 2006. 

Njime su određeni osnovni strateški pravci djelovanja: 



1 . Kontinuirano unapređivanje načina na koji organizacija djeluje, interne politike 
i vođenja organizacije 

2. Razvijanje financijske održivosti 

3. Osiguravanje i razvijanje kvalitete usluga i djelovanja 



Organizacijski razvoj Udruge planiran je kroz gore navedene osnovne strateške 
pravce djelovanja, a načini postizanja su: 



1 . Uspostavljanje i donošenje formalnih akata o unutrašnjoj politici Udruge 

2. Izrada dvaju akcijskih planova na temu samofinanciranja i temu suradnja s po- 
slovnim sektorom 

3. Nastavak sa stabilnim i dugogodišnjim projektima koji daju opipljive rezultate 
(Zeleni telefon, Kompostiranje, Eko radionice, Učenička praksa). 

Potrebu za razvojem Udruge prepoznala je Nacionalna zaklada za razvoj civilnoga 
društva i financijski potpomogla Eko Pan u kroz Institucionalnu potporu stabili- 
zaciji i/ili razvoju udruge u 2008. i 2009. te s mogućnošću produljenja do kraja 
2010. 

Provedene aktivnosti: 
Izrađen akcijski plan na temu rada s volonterima 

♦ Razvijeno partnerstvo s Pokre- 
tom Gorana Novi Sad i Pančevo 
Izrađen media plan 
Promicanje načela zaštite prirode, 
okoliša i održivog razvoja te izgrad- 
nja i unapređivanje slike u javnosti 
organizacije kroz uređivanje web 
stranice 

Izrađen Akcijski plan na temu 
suradnje s poslovnim sektorom 
(konkretan primjer Karlovačka 
banka) 

Objavljen Godišnji izvještaj o radu 
Eko Pana u 2008. 

Održane radionice recikliranja 
papira 

moja puo 



MOJA PUO 



Hrvatska je u procesu usklađivanja svog zakonodavstva na području procjene 
utjecaja na okoliš s europskim standardima donijela nove propise koji donose nove 
mogućnosti sudjelovanja javnosti u 

procedurama procjene utjecaja na okoliš. Zakon o zaštiti okoliša je usvojen krajem 
2007., a Uredbe o procjeni utjecaja na okoliš, strateškoj procjeni utjecaja na okoliš i 
sudjelovanju javnosti i zainteresirane javnosti u pitanjima zaštite okoliša stupile su na 
snagu H.lipnja 2008. Njihovo usvajanje, međutim, neće samo po sebi biti dovoljno za 
djelotvornu primjenu mehanizama sudjelovanja javnosti. 

Dušica Radojčić, Zelena Istra 



Zelena Istra je s 5 drugih udruga za zaštitu okoliša, Sunce iz Splita, Eko Pan iz 
Karlovca, Franjo Košćec iz Varaždina, Zeleni Osijek iz Osijeka i Divina Natura iz 
Metkovića, pokrenula, projekt pod nazivom "Mobilizacija javnosti za sudjelovanje 
u procedurama procjene utjecaja na okoliš". 

Tijekom projekta široj javnosti su se putem publikacija, web stranica i seminara 
pružile informacije o novim propisima, mogućnostima sudjelovanja i najboljoj 
praksi uključivanja javnosti u procedure. 

U sklopu projekta Eko Pan 
je bio domaćin seminara 
pod nazivom "Kako unapri- 
jediti sudjelovanje javnosti u 
postupcima procjene utjecaja 
na okoliš". Cilj seminara je bio 
upoznati širu javnost, tijela 
javne uprave i poslovni sek- 
tor o značenju sudjelovanja 
javnosti u postupcima PUO, o 
njegovom širem društvenom 
značaju, o procesu prila- 
godbe hrvatskih propisa e 
europskim standardima, ali i o 
tome zašto se do sada nismo 
pomakli od primjene mini- 
malnih zakonskih obaveza 
sudjelovanja javnosti, zašto 
investitori ne vide pozitivne 
strane sudjelovanja javnosti i zašto dolazi do "zaustavite projekt" kampanja. 
Tijekom projekta pratili smo i postupke procjene utjecaja na okoliš i uključivanje 
javnosti u postupke procjene utjecaja na okoliš, a sve vezano uz područje 
Karlovačke županije. 




Korisne informacije možete pročitati na http://mojapuo.zelena-istra.hr. 

Donatori 



Donatori 




Tijekom 2008. godine projekti i programi Ekološkog društva Pan - Karlovac finan- 
cijski su podržani od mnogih donatora, a pregled ostvarenih potpora donosimo 
Vam u sljedećoj tablici. 



NAZIV PROJEKTA 


PROJEKTA 




M0JAPU0 


1.1.-31.12.2008. 


EVROPSKA KOMISIJA 


550 EURA 


ŠIRENJE MREŽE ZELENIH TELEFONA 


1.6.2007.-31.8.2008. 


REC 


35001 EURA 
(SVI PARTNERI) 


KOPNENE VODE KARLOVAČKE ŽUPANIJE 
- pregled stanja i edukacija 


1.9.2007.-31.8.2008. 


HRVATSKE VODE 


10000 KUNA 


STRUČNA PRAKSA NA ZELENOM 
TELEFONU 


1.1.-31.12.2008. 


NACIONALNA ZAKLADA 


76992 KUNA 


INSTITUCIONALNA POTPORA 


1.1.-31.12.2008. 


NACIONALNA ZAKLADA 


50000 KUNA 

IMPRESSUM 



Naslov: Godišnji izvještaj o radu Ekološkog društva Pan - Karlovac 

Izdavač: Ekološko društvo Pan - Karlovac 

Projekt: Institucionalna potpora stabilizaciji i/ili razvoju udruge 

Pripremile/i: Denis Frančišković, Azra Gorić, Valentina Mesarić 

Oblikovanje i priprema za tisak: Jelena Đorđević 

Tisak i dorada: Tiskara Zelina d.d. 

Naklada: 250 primjeraka 

Karlovac, 2008. 




"Tiskanje ove publikacije omogućeno je temeljem financijske potpore 
Nacionalne zaklade za razvoj civilnoga društva u skladu s Ugovorom broj 
421-02/07-PP-6/5. Mišljenja izražena u ovoj publikaciji su mišljenja autora i ne 
izražavaju nužno stajalište Nacionalne zaklade za razvoj civilnoga društva. 
Nacionalna zaklada za razvoj civilnoga društva, 
Zagreb, Kušlanova 27, http://zaklada.civilnodrustvo.hr" 

